A Szellemkép Alapítvány rövidfilmes forgatókönyv pályázatot hirdet szabadon választott témában! | Szellemkép folyóirat
A pályázat nyertesei a 25. Szellemkép Fotográfus és Filmes Alkotótáborában lehetőséget kapnak egy önálló, kb. 5 perc hosszúságú film leforgatására, melynek során forgatási és utómunka technikát, folyamatos szakmai támogatást, asszisztenciát kapnak, konzultációkon vehetnek részt, tanórákat, előadásokat látogathatnak. Igénybe vehetik a tábort vezető operatőrök, rendezők szakmai segítségét, a film leforgatásához szükséges eszközöket, nyersanyagokat. Idén a haladó filmes kurzuson S8mm film-nyersanyagot és filmkamerát is kapnak a jelentkezők, haladó filmes kurzus vezetője Kécza András rendező lesz.
A tábor időpontja: 2019.07.27-08.04. Szólád
Jelentkezési határidő: 2019. június 30. 24 óra
Zsűri: Fuchs Lehel operatőr, rendező, fotográfus, Kécza András rendező
Fotó: Lelkes Tímea – Láng Győző 2016 Szólád, megrendezett fotó szekció